Zhantas/Cleaned-Uzbek_Wikipedia huggingface dataset:
José María Méndez

José María Méndez, tahallusi Pulpis (; 1974-yil 28-mart Lugoda tugʻilgan) – ispaniyalik sobiq professional futzalchi, darvozabon sifatida oʻynagan. 1996-yilda beri futzal murabbiy, mutaxassis va futzal instruktori lavozimlarida ishlagan. José 2011—2012 va 2014—2017-yillarda futzal boʻyicha Oʻzbekiston terma jamoasi bosh murabbiylik faoliyati bilan tanilgan. 2019-yildan Tailan futzal terma jamoasida bosh murabbiy vazifasida ishlamoqda.

 Biografiya va faoliyati 
Xose Mariya Mendez 1974-yil 28-martda Ispaniyaning Galisiya provinsiyasida joylashgan Lugo shahrida tugʻilgan. Yoshligida darvozabon sifatida futzal bilan shugʻullana boshlagan. Mendesning soʻzlariga koʻra, u futzalchi sifatida kuchli emas edi va shuning uchun faoliyatini 22 yoshida yakunlagan. Uning soʻzlariga koʻra, oʻsha yili uning klubida toʻsatdan bosh murabbiy ishdan boʻshatilib, unga boʻsh lavozim taklif qilingan. Shu tariqa Mendes murabbiylik faoliyatini boshlagan.

2000-yillarning oʻrtalarigacha u turli ispan klublariga ustozlik qilgan. Bir muddat Xorvatiyada ishlagan. 2008-yili Ispaniya klublaridan birida murabbiylik qilayotgan vaqtida Tailand terma jamoasi uni bosh murabbiylikka taklif qiladi va shu tariqa Mendez bu jamoaga bosh murabbiy boʻladi. Oʻshandan beri u Osiyoda ishlaydi. Uning qoʻl ostida Tailand terma jamoasi oʻz tarixida birinchi marta Osiyo chempionati finaliga chiqgan va oʻz tarixida uchinchi marta 2008-yil Braziliyada boʻlib oʻtgan jahon chempionatida ishtirok etib, „B“ guruhida 4-oʻrinni egallagan. Bir muddat Vyetnam terma jamoasida ishlagan.

2011-yilda Oʻzbekiston terma jamoasidan taklif olib, ushbu jamoani boshqargan. U Oʻzbekistonda 2012-yil oxirigacha ishlagan va 2013-yildan Tailandning „Chonburi Blyuveyv“ klubida ish boshlagan. 2014-yilning aprel oyidan 2018-yilgacha Oʻzbekiston terma jamoasini boshqargan. Uning rahbarligida oʻzbekistonliklar 2014-yilgi Osiyo chempionatida bronza medallarini qoʻlga kiritgan, 2016-yilda Toshkentda boʻlib oʻtgan Osiyo chempionatida finalga qadar yetib borishgan hamda oʻz tarixlarida ilk bor 2016-yilgi Kolumbiya jahon chempionatiga yoʻllanmani qoʻlga kiritishgan.

 Yutuqlar 

 Osiyo chempionatining bronza medali sovrindori: 2014-yil
 Osiyo chempionati finalchisi: 2008, 2016-yillar
 Kubok egalari kubogi sohibi: 2006/07
 Klublar oʻrtasidagi Osiyo chempionati gʻolibi: 2013-yil
 Xorvatiya kubogi sohibi: 2003/04

 

 

 Futsalplanet.com saytidagi sahifa
 redpen.uz: Xose Mariya Pazos Mendez. 
 Ispaniyalik murabbiy Toshkentda 
 championat.asia Xose Mariya Mendez: „Oʻzbekiston xalqi oʻz oʻgʻillari bilan faxrlanishi uchun bor kuchimizni ishga solamiz“

Turkum:Yashayotgan insonlar
Turkum:1974-yilda tugʻilganlar
Turkum:28-martda tugʻilganlar
Turkum:Alifbo boʻyicha sportchilar
Turkum:Alifbo boʻyicha futzalchilar
Turkum:Alifbo boʻyicha futbol murabbiylari
Turkum:Ispaniyalik futzal murabbiylar
Turkum:Futzal darvozabonlari
Turkum:Ispaniyalik erkak futzalchilar
Turkum:Futzal murabbiylari
Turkum:Oʻzbekiston futzal terma jamoasi bosh murabbiylari
Beshqayragʻoch masjidi

Beshqayragʻoch masjidi — Toshkent shahri Uchtepa tumani Beshqayragʻoch mahallasi hududida joylashgan jomeʼ masjidi. 1998-yil 18-sentabr sanasida Toshkent shahar adliya boʻlimi tomonidan diniy tashkilot sifatida roʻyxatdan oʻtkazilgan.
 Tarixi 

Beshqayragʻoch mahalla hududida joylashganligi sababli masjid „Beshqayragʻoch“ nomi bilan ataladi. Baʼzi tarixiy maʼlumotlarga koʻra, Beshqayragʻoch mahalla guzarida beshta tarixiy qayragʻoch daraxti boʻlgan, ushbu maskan qadimda yoʻldan oʻtuvchi karvonlar uchun dam olish joyi sifatida foydalanilgan. Shu hududda istiqomat qilib oʻtgan Salohiddin Toshkandiy oʻzining „Temurnoma“ asarida ushbu mahallani „Beshkayragʻoch“ deb nomlagan. 1994-yilda mahalla faollari masjidni qurishni boshlashgan. 1995-yili oktabr oyidan masjid faoliyat yurita boshlangan. 2014-yilda toʻliq qayta taʼmirdan chiqarilgan.

 Joylashuvi 
{
 "type": "FeatureCollection",
 "features": 
 {
 "type": "Feature",
 "properties": {
 "marker-color": "#005500",
 "marker-size": "medium",
 "marker-symbol": "religious-muslim"
 },
 "geometry": {
 "type": "Point",
 "coordinates": 
 69.166017,
 41.308294
 
 }
 }
 
}

Masjid Toshkent shahri Uchtepa tumani Beshqayragʻoch masjidi mahallasi hududida Koʻkcha Darvoza koʻchasi (sobiq Mannon Uygʻur koʻchasi) 555D uyda joylashgan jomeʼ masjidi.

 Gallireya 

 Yana qarang 

 Beshqayragʻoch koʻchasi
Baxtiyor Gʻulomov (diplomat)

Baxtiyor Toʻrajonovich Gʻulomov — oʻzbek filolog-tarixchisi, diplomat. 2013-2017-yillarda Oʻzbekistonning AQSh, Kanada va Braziliyadagi elchisi, 2005—2010-yillarda Olmoniya, Shveysariya, Shvetsiya va Chexiyadagi elchisi boʻlgan.

 Biografiyasi 
 Maʼlumoti 
1986-yilda Toshkent davlat universitetini Arab mamlakatlari tarixi fakultetini tamomlagan. 1999-yilda Oʻzbekiston Respublikasi Prezidenti huzuridagi Davlat va jamiyat qurilishi akademiyasini tamomlagan va xalqaro munosabatlar magistri darajasini olgan.

Arab, ingliz va rus tillarini biladi.

 Mehnat faoliyati 
1986-1989 — SSSR Mudofaa vazirligida harbiy tarjimon.

1989-1992 — Toshkent politexnika instituti xalqaro aloqalar bo‘limi katta inspektori.

1992-1995 — Oʻzbekiston Respublikasi Tashqi ishlar vazirligi Konsullik boshqarmasi katta inspektori, ikkinchi kotib, bo‘lim boshlig‘i.

1995-1998 — Oʻzbekiston Respublikasining Buyuk Britaniyadagi elchixonasi ikkinchi kotibi.

1998-2001 — Oʻzbekiston Respublikasi Tashqi ishlar vazirligi Siyosiy tahlil va prognoz bosh boshqarmasi birinchi kotibi.

2001-2003 — Oʻzbekiston Respublikasining Yaponiyadagi elchixonasi birinchi kotibi.

2003-2005 — Oʻzbekiston Respublikasi Tashqi ishlar vazirligi BMT va xalqaro tashkilotlar bilan hamkorlik boshqarmasi boshligʻi.

2005-2010 — Oʻzbekiston Respublikasining Olmoniya, Shveysariya, Shvetsiya va Chexiyadagi favqulodda va muxtor elchisi.

2010-2013 — O‘zbekiston Respublikasining Belgiyadagi favqulodda va muxtor elchisi, Yevropa Ittifoqi va NATOdagi vakolatxonalar rahbari.

2013-2017 — O‘zbekiston Respublikasining AQShdagi favqulodda va muxtor elchisi.

2017-yil aprelda Toshkentga chaqirtirilgan va elchilikdan ozod etilgan.

 Oilasi 
Oilali, ikki nafar farzandi borBaxtiyor Gʻulomov — Oʻzbekistonning Vashingtondagi yangi elchisi. Ukasi — Shuhrat Toʻrajonovich Gʻulomov, 2005—2016-yillarda Oʻzbekiston Respublikasi Milliy xavfsizlik xizmati raisining birinchi oʻrinbosari boʻlgan. 2017-yil 12-avgustda umrbod qamoq jazosiga mahkum qilingan.

 

Turkum:Oʻzbekistonning Kanadadagi elchilari
Turkum:Oʻzbekistonning Braziliyadagi elchilari
Turkum:Oʻzbekistonning AQShdagi elchilari
Turkum:Oʻzbekistonning Belgiyadagi elchilari
Turkum:Oʻzbekistonning Germaniyadagi elchilari
Turkum:Oʻzbekistonning Shveytsariyadagi elchilari
Turkum:Oʻzbekistonning Shvetsiyadagi elchilari
Turkum:Oʻzbekistonning Chexiyadagi elchilari
Turkum:Yashayotgan insonlar
Oʻzbekiston Regbi Federatsiyasi

Oʻzbekistondagi regbi uyushmasi unchalik katta boʻlmagan, ammo rivojlanayotgan sport turi.

 Tarixi 

 Sovet davri 
Regbi ittifoqi Rossiya imperiyasida 1908-yildayoq oʻynalgan. 1934-yilda Moskva chempionati boshlandi va 1936-yilda birinchi Sovet chempionati boʻlib oʻtdi.

1949-yilda SSSRda „kosmopolitizmga qarshi kurash“ davrida regbi ittifoqi taqiqlangan edi. Musobaqalar 1957-yilda, Sovet chempionati esa 1966-yilda qayta tiklandi. 1975-yilda Sovet terma jamoasi birinchi oʻyinini oʻtkazdi.

1962-yilda Oʻzbekistonda regbi katta kengaydi, chunki toʻrtta yangi jamoa tashkil etildi.Louis, p39

Oʻzbekistonning SSSRda regbi boʻyicha oʻz jamoasi bor edi, lekin unga milliy terma jamoa sifatida qaralmagan.

 Mustaqillikdan keyingi 
Oʻzbek regbisi, Qirgʻizistondagi kabi, asosan, harbiy va oliy oʻquv yurtlari uchun moʻljallangan, ammo maktablar dasturi mavjud. Qozogʻiston mintaqada regbi oʻsishiga katta turtki boʻldi. Olmaotada Sovet ligasida jamoa bor edi, ularda ham kuchli ayollar jamoasi bor va qoʻshni mamlakatlarda oʻyin davom etishida asosiy omil boʻldi. Yillar davomida Oʻzbekistonning rasmiy yoki norasmiy oʻyinlarining aksariyati Kazakhstan yoki Qozogʻistonning ichki jamoalariga qarshi oʻtdi.

Hozirda ular Osiyo besh davlatining Markaziy Osiyo mintaqasida ishtirok etadilar.

 Yana qarang 

 Oʻzbekiston regbi ittifoqi terma jamoasi

 

 Louis, Viktor va Jennifer Sport Sovet Ittifoqida (Oksford Pergamon, 1980,)

 

 

 IRB Uzbekistan sahifasi
 Osiyoda regbi, Oʻzbekiston sahifasi 
 Osiyo regbi futbol ittifoqi 
 Regbi oʻquvchilarining sharhida „Islom va regbi“

Turkum:Oʻzbekistonda Regbi
Turkum:Oʻzbekistonda Sport Federatsiyalari
Turkum:Oʻzbekistonda regbi
Sirdaryo viloyati tarixi va madaniyati davlat muzeyi

Sirdaryo viloyati tarixi va madaniyati davlat muzeyi (oldingi Sirdaryo viloyat o'lkashunoslik muzeyi) — Guliston shahrida joylashgan muzey. 2017—2027-yillarda qayta rekonstruksiya qilinadigan davlat muzeylari safidan joy olgan. Loyiha qiymati 12,360 mlrd soʻm 

 

Turkum:Oʻzbekistondagi muzeylar
Durbek Omonov

Durbek Umidovich Omonov — oʻzbek diplomati. 2013-2017-yillarda Oʻzbekistonning Olmoniya, Shveysariya, Chexiya va Ispaniyadagi elchisi boʻlgan.

 Biografiyasi 
 Maʼlumoti 
1989-yilda Toshkent davlat tibbiyot institutining umumiy davolash ishi fakultetini tamomlagan.

1995-yilda Jahon iqtisodiyoti va diplomatiya universitetining (JIDU) xalqaro munosabatlar fakultetini tamomlagan.

Hindiston xalqaro munosabatlar institutida „Iqtisodiy diplomatiya“ yo‘nalishida tahsil olgan.

Tibbiyot fanlari nomzodi ilmiy darajasiga ega.

Rus va ingliz tillarini biladi.

 Mehnat faoliyati 
1989-1995 — Toshkent davlat tibbiyot institutida klinik ordinatura, aspirantura.

1995-1997 — Jahon iqtisodiyoti va diplomatiya universiteti „Xalqaro munosabatlar“ kafedrasi o‘qituvchisi.

1997-1998 — Oʻzbekiston Respublikasi Tashqi ishlar vazirligi AQSh va Amerika mamlakatlari ishlari boshqarmasi ikkinchi kotibi.

1998-2001 — O‘zbekiston Respublikasining AQShdagi elchixonasi ikkinchi kotibi.

2001-2003 — Oʻzbekiston Respublikasi Tashqi ishlar vazirligi AQSh va Amerika mamlakatlari boshqarmasida boʻlim boshligʻi.

2003-2004 — O‘zbekiston Respublikasi Tashqi ishlar vazirligining BMT va xalqaro tashkilotlari boshqarmasida boʻlim boshligʻi.

2004-2007 — O‘zbekiston Respublikasining Avstriyadagi elchixonasi maslahatchisi.

2007-2010 — O‘zbekiston Respublikasi Tashqi ishlar vazirligining BMT va xalqaro tashkilotlar boshqarmasi boshligʻi.

2010-2013 — O‘zbekiston Respublikasining Nyu-Yorkdagi Bosh konsuli.

2013-2017 — Oʻzbekiston Respublikasining Germaniya, Shveysariya, Chexiya va Ispaniyadagi (qarorgohi Berlinda) Favqulodda va Muxtor elchisi.

2017-2021 — Xususiy sektordagi faoliyat.

2021-2022 — Jahon iqtisodiyoti va diplomatiya universiteti rektori maslahatchisi.

2022-yildan — Jahon iqtisodiyoti va diplomatiya universiteti o‘quv ishlari bo‘yicha birinchi prorektori.

 

Turkum:Jahon iqtisodiyoti va diplomatiya universiteti bitiruvchilari
Turkum:Oʻzbekistonning Ispaniyadagi elchilari
Turkum:Oʻzbekistonning Germaniyadagi elchilari
Turkum:Oʻzbekistonning Shveytsariyadagi elchilari
Turkum:Oʻzbekistonning Chexiyadagi elchilari
Turkum:Yashayotgan insonlar
Bahrom Ashrafxonov

Bahrom Bahodirovich Ashrafxonov — oʻzbek iqtisodchisi va diplomati. 2020-yildan Oʻzbekistonning Ozarbayjon va Gurjistondagi elchisiBahrom Ashrafxonov yangi vazifaga tayinlandi. 2016-2018-yillarda Oʻzbekistonning Rossiyadagi elchisi boʻlgan.

 Biografiyasi 
 Maʼlumoti 
Bahrom Ashrafxonov 1969-yilda tug‘ilgan. 1990-yilda Toshkent politexnika institutini, 1993-yilda Toshkent davlat iqtisodiyot universitetini, bir yildan so‘ng Kentukki universiteti (AQSh)ni tamomlagan.

Rus va ingliz tillarini biladi.

 Mehnat faoliyati 
1994—2000-yillarda AIG Trading Group (AQSh) vakolatxonasi rahbari va UZ AIG Insurance sugʻurta kompaniyasining bosh direktori lavozimlarida ishlagan.

2000—2016-yillarda O‘zbekiston Moliya vazirining o‘rinbosari lavozimida ishlagan. Bir vaqtning oʻzida Oʻzbekiston qishki sport assotsiatsiyasi raisi boʻlgan.

2016—2018-yillarda O‘zbekistonning Rossiya Federatsiyasidagi va Belarusdagi favqulodda va muxtor elchisi bo‘lgan.

2018-yil sentyabridan „Oʻzbekneftgaz“ boshqaruvi raisi vazifasini bajaruvchi.

2019-yil fevral-sentyabr oylarida Moliya vazirining ijtimoiy masalalar bo‘yicha o‘rinbosari, so‘ngra 2020-yil apreliga qadar O‘zbekiston Moliya vazirligi huzuridagi Byudjetdan tashqari Pensiya jamg‘armasi ijrochi direktori lavozimlarida ishlagan.

2020—yil aprel oyidan O‘zbekistonning Ozarbayjon va Gurjiston davlatlaridagi Favqulodda va Muxtor Elchisi lavozimida ishlab kelmoqda.

 

Turkum:Oʻzbekistonning Rossiyadagi elchilari
Turkum:Oʻzbekistonning Ozarbayjondagi elchilari
Turkum:Oʻzbekistonning Gurjistondagi elchilari
Turkum:Yashayotgan insonlar
Turkum:Toshkent davlat texnika universiteti bitiruvchilari
Turkum:Oʻzbekistonning Belarusdagi elchilari
Wijk aan Zee

Wijk aan Zee (nemischa: ˈʋɛi̯k aːn ˈzeː soʻzma-soʻz dengiz boʻyidagi hudud) — Niderlandiyaning Shimoliy Gollandiya provinsiyasi, Beverwijk munitsipalitetidagi shahar. U yerda har yili nufuzli Tata Steel shaxmat musobaqasi (ilgari Corus shaxmat turniri yoki Hoogovens turniri deb atalgan) bo‘lib o‘tadi.

Dengiz boʻyidagi joylashuvi tufayli Wijk an Zee sayyohlar orasida mashhur joyga aylandi. Shaharda koʻplab bar va mehmonxonalar mavjud.

 Sanʼati 
1999-yilda Wijk Aan Zeedagi plyaj Aleksandra Mirning „Oydagi birinchi ayol“ spektakli uchun maydon sifatida ishlatilgan.

 Galereya 

 Maʼlumotnomalar 

Turkum:Koordinatalar Vikimaʼlumotlarda
Turkum:Niderlandiya
Imomi Aʼzam masjidi

Imomi Aʼzam masjidi — Toshkent shahrining Yashnobod tumanida joylashgan jomeʼ masjidi. 1996-yil 10-sentyabr sanasida Toshkent shahar adliya boʻlimi tomonidan diniy tashkilot sifatida roʻyxatdan oʻtkazilgan.

 Tarixi 

Xalq orasida „Tolariq“ masjidi nomi bilan ham mashhur bo'lgan ushbu masjidning hozirgi oʻrni avvalari tashlandiq joy boʻlgan. Mahalla ahlining arizalariga asosan tuman ijroiya qoʻmitasining 1990-yil-5-apreldagi № 125/6-sonli qaroriga asosan ushbu joyda masjid qurishga ruxsat berilgan. Shundan soʻng mahalla ahli xalq hashari yoʻli bilan masjidni qurishgan. Masjid 1991-yildan boshlab faoliyat koʻrsata boshlagan. 2000-yil 10-fevralda 144-sonli Toshkent shahri Adliya boshqarmasi tomonidan „Imomi Aʼzam“ nomi bilan roʻyxatga olindi va jome masjidi maqomi berildi.

 Imomi Aʼzam 

Masjid islom olamida ko'zga ko'ringan shaxs va mazhabboshi Imom Aʼzam (rahmatullohi alayh) nomi bilan bogʻliqdir. U kishining asl ismlari Noʻʼmon ibn Sobit (otalarining ismi Sobit, bobolarining ismi Zuto) boʻlgan. Laqablari Abu Hanifa, unvonlari Imomi Aʼzam boʻlgan ushbu zot hijriy 80 yilda Koʻfada tavallud topganlar va o'sha yerda oʻsib-ulgʻayganlar. Imomi Aʼzam soʻzi Ulugʻ Imom degan maʼnoni anglatadi. Ustozlari Hammod ibn Abu Sulaymon degan zot edi. U Koʻfa shahrining faqihi, katta muxaddis olimi edilar. Imom Aʼzam taqriban 4000 hadis rivoyat qilganlar. „Musnadi Abi Hanifa“ degan alohida Hadis kitoblari bor. Hasan ibn Ziyod degan zot, Imomi Aʼzam shaxsan 4000 hadis rivoyat qilganlar, deydilar. Shu 4000 hadisning teng yarmini ustozlari Hammad ibn Sulaymonda rivoyat qilganlar, qolgan 2000 tasini boshqa toliblaridan rivoyat qilganlar, deb aytadilar. Hozirda yer yuzidagi 1,5 milliard atrofidagi musulmonning taxminan 700 million nafari Imom Aʼzam mazhabdagi musulmonlardir. Imom Aʼzam tijorat bilan ham shugʻullangan edilar. Bir kuni Imom Aʼzam „Koʻfa shaxri qassoblari oʻgʻrilar keltirgan qoʻylarni sotyapti“, degan gapni eshitib qoladilar. Shu kuniyoq bir choʻponning oldiga borib, undan bitta qoʻy oʻrtacha necha yil yashaydi, deb soʻraydilar va cho'pon yetti yil deb javob beradi. Shunda Imom Aʼzam 7 yil qoʻy goʻshtini emagan ekanlar. Koʻfa viloyati va shahrining xokimi Ibn Hubaya Imomi Aʼzamga Koʻfa viloyatiga qozi boʻlishni taklif qiladi. Lekin u kishi rozi boʻlmaydilar. Shunda gʻazablangan hokim u kishini zindonband etadi. Zindondan ozod boʻlganlaridan keyin Koʻfani tark etib, 10 yil davomida boshqa shaharda istiqomat qiladilar. 70 yil umr ko'rib, 55 marta xaj ibodatini ado qilganlar. 

 Joylashuvi 
{
 "type": "FeatureCollection",
 "features": 
 {
 "type": "Feature",
 "properties": {
 "marker-color": "#005500",
 "marker-size": "medium",
 "marker-symbol": "religious-muslim"
 },
 "geometry": {
 "type": "Point",
 "coordinates": 
 69.327451,
 41.258119
 
 }
 }
 
}

Masjid Toshkent shahri Yashnobod tumanidagi Visol koʻchasi 90A-uy manzilida joylashgan.

 Yana qarang 

 Fayzobod qabristoni
Axmad Yassaviy masjidi

Axmad Yassaviy masjidi — Toshkent shahrining Yashnobod tumani joylashgan jomeʼ masjid. 1996-yil 24-iyul sanasida Toshkent shahar adliya boʻlimi tomonidan „Qul Xoja Ahmad Yassaviy“ masjidi nomi bilan diniy tashkilot sifatida roʻyxatdan oʻtkazilgan.

 Tarixi 

Masjid 1992-yilda mahalla ahli tomonidan hashar yoʻli bilan qurilgan. Masjidga mashhur mutasavvuf, „Turkiston mulkining ulugʻ Shayx-ul-mashoyixi“ deya nomlangan Xoja Ahmad Yassaviy hazratlarining nomlari berilgan. XII asrda Markaziy Osiyoda paydo boʻlgan ilk tasavvufiy tariqatning asoschisi Hoja Ahmad Yassaviy 1041-yilda Sayramda, Shayx Ibrohim oilasida dunyoga kelgan. Uning vafot etgan vaqti koʻpgina qoʻlyozma da hijriy 562 (1166—1167) yil deb yozilgan. Ahmad yoshligida onasidan, keyin esa otasidan ajraladi. Uni bobosi Arslonbob tarbiyalab katta qiladi. Ahmad dastlabki taʼlimotni Yassida mashhur olim Shahobiddin Isfijobiydan oladi. Soʻngra bobosi Arslonbob koʻrsatmasi bilan Buxoroga borib, Shayx Yusuf Hamadoniydan taʼlim oladi. Ahmad Yassaviyning oʻzi „Ustoz Yusuf Hamadoniyning huzuriga 23 yoshida borganini“ aytadi. U yerda tasavvufdan taʼlim olib, soʻng oʻz yurtiga qaytadi. Oʻzi olgan taʼlimotini targʻib etib, shogird va muridlar tayyorlay boshlaydi. Rivoyatlarga koʻra, Yassaviy 63 ga (Paygʻambar yoshiga) yetgach, yer ostida hujra yasatib, „chilla“ga kirgan va qolgan umrini riyozatlar chekib, toat-ibodat qilib, hikmatlar yozib, yer ostida oʻtkazgan. Bir rivoyatga koʻra, u 125 yil, boshqa rivoyatga qaraganda, 133 yil umr kurgan. „Yassaviya“ tariqatidan keyin Markaziy Osiyoda ikki yirik tariqat : „Nakshbandiya“ (Xoʻjagon), „Bektoshiya“ tariqati paydo boʻladi. Yassaviya tariqatining barcha aqidalari Ahmad Yassaviyning asosiy asari boʻlmish „Hikmat“da mufassal bayon etilgan.

 Joylashuvi 
{
 "type": "FeatureCollection",
 "features": 
 {
 "type": "Feature",
 "properties": {
 "marker-color": "#005500",
 "marker-size": "medium",
 "marker-symbol": "religious-muslim"
 },
 "geometry": {
 "type": "Point",
 "coordinates": 
 69.327485,
 41.284234
 
 }
 }
 
}

Masjid Toshkent shahri Yashnobod tumanidagi Xovos 1-tor koʻchasi 49-uy manzilida joylashgan. Masjid Axmad Yassaviy mahallasi hududiga kiradi. Masjidning yon qismida 155-maktab joylashgan. Masjid binosi maktab binosiga tutash qilib qurilgan. Masjiddan 1.8 km masofada „Islom ota“ masjidi va 530 m masofada metro deposi joylashgan.

 Yana qarang 
 Ahmad Yassaviy
 Yassaviylik
 Yassaviy majmuasi
 Joʻrabek qabristoni
Anish Giri

Anish Kumar Giri ; ; 1994-yil 28-iyunda tugʻilgan) — gollandiyalik shaxmat grossmeysteri. Dunyo reytingidagi 5-raqamli shaxmat dahosi. 14 yosh, 7 oy va 2 kunligida grossmeyster unvoni uchun talablarni bajargan.

Giri toʻrt karra Gollandiya chempioni boʻlgan (2009, 2011, 2012 va 2015) va 2010-yilda Corus Chess B guruhida gʻolib chiqqan. U Gollandiyani beshta shaxmat olimpiadalarida (2010, 2012, 2014, 2016, 2018) himoya qilgan. Shuningdek, yirik xalqaro turnirlarda, jumladan, 2012-yilgi Reggio Emilia turnirida, 2017-yilgi Reykjavik Open turnirida, 2015-yilgi London Chess Classic va 2018-yilgi Wijk an Zee musobaqalarida 1-oʻrin boʻldi. 2019-yilda Shenzhen Masters musobaqasida gʻalaba qozondiChess24:"Giri wins „soft“ Shenzhen Masters. 2023 yilgi Veyk-an-Zee turnirida Nodirbek Abdusattorovni magʻlub etdi.

 

Turkum:Yashayotgan insonlar
Turkum:Shaxmatchilar
Turkum:Shaxmat grossmeysterlari
Turkum:Alifbo boʻyicha sportchilar
Turkum:Niderlandiya shaxmatchilari
Ipak yo‘li jamg‘armasi

Ipak yo‘li jamg‘armasi Xitoyning investitsiya fondi bo‘lib, asosan Xitoy mahsulotlarining marketingini rivojlantirish uchun Yangi Ipak yo‘li va Dengiz Ipak yo‘li bo‘yidagi mamlakatlardagi infratuzilma loyihalariga katta miqdorda sarmoya kiritadi.

Kompaniya Pekinda 2014-yil 29-dekabrda roʻyxatga olingan. Si Szinpin 2014-yil 8-noyabrda Osiyo-Tinch okean iqtisodiy hamkorlik sammiti arafasida Oʻzaro hamkorlikni mustahkamlash boʻyicha muloqot forumida shunday Fond yaratish niyati haqida maʼlum qildi. Szin Si (Xitoy Xalq banki raisining sobiq o‘rinbosari) Jamg‘armaning ijrochi direktori, Van Yanji esa Jamg‘armaning bosh ijrochi direktori etib tayinlandi.

Jamgʻarma loyihalarni faqat dollar va yevroda moliyalashtiradi. Xorijiy va xalqaro moliya tashkilotlarini qoʻshma sarmoyaga jalb qilish maqsadida yuanda moliyalashtirishdan bosh tortildi. Taxminlarga koʻra, fondning umumiy kapitali 40 milliard dollarga teng boʻladi. 10 tasi 2016-yil yanvar holatiga koʻra jalb qilingan. Shundan:

 65% — Xitoyning oltin-valyuta zaxiralari,
 15% — Xitoy investitsiya korporatsiyasi
 15% — Xitoyning eksport-import banki
 5% — Xitoy taraqqiyot banki.

2015-yil davomida Jamgʻarma, ekspert hisob-kitoblariga koʻra, umumiy qiymati 4-5 milliard dollar boʻlgan loyihalarni moliyalashtirdi, ulardan eng yiriklari quyidagilar:

 Xitoy-Pokiston iqtisodiy koridorini yaratish doirasida „Ipak yoʻli“ jamgʻarmasi, „China Three Gorges“ korporatsiyasi va Pokistonning xususiy energetika va infratuzilma kengashi Pokiston shimoli-sharqida gidroelektr stansiyasini qurish boʻyicha memorandum imzoladi. Qurilish 2020-yilgacha yakunlanishi rejalashtirildi. Sarmoya miqdori 1,65 milliard dollarni tashkil etgan.
 Jamgʻarma China National Tyre & Rubber Co (CNRC) kompaniyasining 25% ulushini sotib oldi. Sarmoyaga tikilgan pullar bilan shinalar ishlab chiqarishga ixtisoslashgan Italiyaning Pirelli kompaniyasining aksiyalari sotib olindi. 2015-yil oktabr oyiga kelib Pirelli’ning 98 foizi xitoylik investorlarga tegishli edi. Jamgʻarma investitsiyalari hajmi 1,8 milliard dollarni tashkil etadi.
 Dekabr oyida Fond NOVATEK kompaniyasidan suyultirilgan gaz ishlab chiqarish boʻyicha Yamal LNG loyihasining 9,9% ulushini sotib oldi, shuningdek, loyihaga 15 yilga 730 million yevro miqdorida kredit ajratdi . Bitim tugagandan soʻng, NOVATEK 50,1%, Total — 20%, Xitoy kompaniyalari — 20% (CNPC) va 9,9% (SRF, Ipak yoʻli jamgʻarmasi) ga egalik qiladi.
 Jamgʻarma SIBUR ning oʻndan biriga egalik qiladi.

 

 

 
Turkum:Fondlar
Futbol boʻyicha 1990-yilgi SSSR Birinchi ligasi

1990-yil Sovet Birinchi ligasi ikkinchi ligadagi sovet futbol musobaqasining bir qismi edi. Sovet Ittifoqining qulashi bilan baʼzi klublar Sovet musobaqalarini tark etishdi va liga qisqartirildi.

 Jamoalar 

 Koʻtarilgan jamoalar 

 Dinamo Suxumi — Ikkinchi liga finali g‘olibi (28 mavsumdan keyin qaytgan)
 Tiras Tiraspol — Ikkinchi liga finallari gʻolibi (28 mavsumdan keyin qaytgan)
 „Lokomotiv“ Nijniy Novgorod — Ikkinchi liga finali gʻolibi (debyut)

 Chiqib ketgan jamoalar 

 Lokomotiv Moskva — (2 mavsumdan keyin qaytish)
 Zenit Leningrad — (48 mavsumdan keyin qaytish)

 Qayta nomlangan jamoalar 

 Mavsum boshlanishidan oldin Textilshchik Tiraspol nomi Tiras Tiraspolga oʻzgartirildi.

 Cheklangan jamoalar 
Mavsum boshlanishidan oldin barcha Gruziya klublari (Dinamo Suxumi bundan mustasno, Abxaziyaning aksariyat rus klubi) Sovet musobaqalarini tark etdi. Bunga Birinchi liganing ikkita klubi, Kutaisi Torpedo FK va Dinamo Batumi kiradi. Shu sababli liga oldingi mavsumdagi 22 ishtirokchiga nisbatan 20 taga qisqardi.

 Joylar 

 Liga holati 

Eslatmalar:

 Orjonikidze shahri Vladikavkaz deb oʻzgartirildi.
 Gorkiy shahri Nijniy Novgorod deb oʻzgartirildi.
 Kotayk Abovyan barcha uy oʻyinlarini qoʻshni Yerevanda oʻtkazdi.

 Yuqori ligaga chiqish/pley-off 

 Lokomotiv Moskva — Rotor Volgograd 3-1 0-1

 Eng yaxshi toʻpurarlar 
№ Oʻyinchi Klub Gollar 1 Igor Shkvirin Paxtakor Toshkent 37 2 Baxva Tedeyev Spartak Vladikavkaz 23 3 Vali Gasimov Neftchi Baku 22 4 Sergey Volgin Metalurh Zaporojya 19 5 Vyacheslav Protsenko Nistru Kishinyov 18 6 Vladimir Sushiy Dinamo Stavropol 16 7 Robert Kocharyan Kotayk Abovian 15 8 Georgiy Chaligava Dinamo Suxumi 12 Viktor Leonenko Geolog Tyumen 12
Daraja ittifoq respublikasi Jamoalar soni Klub (lar) 1 11 Spartak Vladikavkaz, Lokomotiv Moskva, Dinamo Stavropol, Shinnik Yaroslavl, Fakel Voronej, Geolog Tyumen, Rostselmash Rostov-na-Donu, Lokomotiv Nijniy Novgorod, Zenit Sankt-Peterburg, Kuban Krasnodar, Kuzbass Kemerov 2 2 Tiligul Tiraspol, Nistru Kishenev Zaporojye Metallurg, Tavriya Simferopol 5 1 Kotayk Abovian Paxtakor Toshkent Neftchi Baku / Dinamo Suxumi Qayrat Olma-Ata

 Yana qarang 

 1990-yil Sovet oliy ligasi
 1990-yil Sovet Ikkinchi ligasi
 1990-yil Sovet Ikkinchi ligasi B

 

 

 1990-yil rsssf.com saytida Sovet Birinchi Ligasi

Turkum:1990-yilda Oʻzbekiston futboli
Turkum:1991-yilda Qozogʻiston futboli
Abu Bakr al-Ishtixoniy

Abu Bakr al-Ishtixoniy ( — Abu Bakr Muhammad ibn Ahmad ibn Matto al-Ishtixoniy) — roviy.

Abu Bakr al-Ishtixoniy nihoyatda kuchli bilim, yuksak maʼnaviyat, fiqh ilmi borasida keng tafakkurga va o‘z zamonasining taniqli hadis roviylaridan bo‘lgan.
Abu Bakr al-Ishtixoniy Imom al-Buxoriyning „Al-­Jāmi’ as-sahӣh“ hadislar to‘plamini mukammal o‘rganib, undan rivoyat qilish va dars berishga ijozat olgan.

Allomadan Abu Komil al-Basriy, Abu Saʼd al-Idrisiy, Ali ibn Suxtam as-Samarqandiy va faqih Abu Nasr ad-Dovudiy kabi bir qancha olimlar hadis o‘rganganlar.

Abu-l-Hasan Ali ibn Muhammad al-­Jazariyning „Lubāb fӣ tahzӣb al-ansāb“ kitobida keltirilishicha, alloma Abu Bakr al-Ishtixoniy 991-yil (hijriy 381-rajab oyida 87 yoshida Ishtixonda vafot etgan.

 

 Az-Zahabiy. Siyar. XVI, 521; 
 Abu-l-Hasan Ali ibn Muhammad ash-Shayboniy al-Jazariy. Lubāb fӣ tahzӣb al-ansāb. 63; 
 As-Sam’oniy. Al-Ansāb. I, 163; 
 Yoqut. Mu’jam. I, 370; 
 Y. Isayev, A. Abbosov. Ishtixoniy allomalar. — Samarqand: „Munis design group“, 2016. 20; 
 O‘rta asr Sharq allomalari ensik­lopediyasi. — Samarqand: „Imom Buxoriy xalqaro markazi“, 2016. 159.
Abu Bakr al-Misriy

Abu Bakr al-Misriy ( — Abu Bakr Muhammad ibn Ibrohim al-Misriy) — soʻfiy shayx.

„Nasoyim ul-muhabbat“da tilga olingan tasavvuf shayxi. Junayd al-­Bag‘dodiy, Abu-l-Husayn Nuriy, Abu Ali Kotib al-Mis­riy, Abu-l-Husayn as-Sirvoniy Sag‘ir, Ali ibn Bundor So‘fiy as-Sayrafiylarning suhbatidan bahramand bo‘lgan. Abu Bakr ad-Duqqiy va al-Qarofiyning ustozi. Navoiy „Naso­yim ul-muhabbat“ga „Nafahot ul-uns“dan ushbu shayx bilan bog‘liq bobni aynan kiritgan.

 

 Xoja Abdulloh al-Ansoriy. Tabaqot us-so‘fiyya. — Tehron: 1342; 
 Abdurrahmon Jomiy. Nafahot ul-uns. — Tehron: 1337; 
 Alisher Navoiy. TAT. — T.: Gʻafur Gʻulom nomidagi NMIU, 2011. X/X; 
 Alisher Navoiy. Qomusiy lug‘at. — T.: 2016. I.
Abu Bakr ar-Razmoziy

Abu Bakr ar-Razmoziy ( — Abu Bakr Muhammad ibn Jaʼfar ibn Jobir ibn Qarqon ar-Razmoziy as-Sug‘diy) — muhaddis va roviy.

Ar-Razmoziy nisbasi Ishtixonga qa­rashli qishloqlardan biri bo‘lgan „Raz­moz“dan yasalgan. Qishloq Ishtixon va Kushoniya oralig‘ida joylashgan. Samarqand bilan oralig‘i yetti farsax masofani tashkil etgan.

Abu Bakr ar-Razmoziy asosan, hadislarni Hasan ibn Sohib ash-Shoshiy, Abu Naʼim Abdulmalik ibn Muhammad ibn Adiy Astaraboziy va Zohir ibn Abdulloh ibn Husayb as-Sug‘diy kabi bir qancha muhaddislardan rivoyat qilgan. O‘z nav­batida, Abu Bakr ar-Razmoziydan o‘z davrining yetuk allomalari — hofiz Abu Saʼd ibn Abdurrahmon ibn Muhammad al-Idrisiy va Abu Hafs Umar ibn Ahmad ibn Muhammad ash-Shohiniylar ham hadis tinglaganlar va rivoyat qilganlar.

 

 As-Sam’oniy. Al-Ansāb. — Bayrut. „Dor al-fikr“, 1998. VI, 122; 
 Yoqut. Mu’jam. — Bayrut: „Dor ihyo at-turos“, 1979. V, 454; 
 Y. Isayev, A. Abbosov. Ishtixoniy allomalar. — Samarqand: „Munis design group“, 2016. 67; 
 O‘rta asr Sharq allomalari ensiklopediyasi. — Samarqand: „Imom Buxoriy xalqaro markazi“, 2016. 292.
Abu Bakr al-Keshiy

Abu Bakr al-Keshiy ( — Abu Bakr Sodiq ibn Abu Bakr ibn Husayn al-Gʻaznayoniy al-Keshiy) — faqih.

Abu Bakr al-Keshiy Gʻaznayon qishlog‘idan yetishib chiqqan. Alloma, imom va faqih kabi ulug‘ rutbalar sohibi bo‘lgan. Abu Bakr al-Keshiy Samarqandda yashagan va shu shaharda sha’bon oyida vafot etgan. Gʻonfar deb atalgan joydagi maqbaraga dafn qilingan.

Abu Bakr al-Keshiyning ustozi Abu-l-Fath Mu­borak ibn Ismoil ibn Muhammad al-­Bohiliy hisoblanadi. Abu Hafs Umar ibn Muhammad ibn Ahmad an-Nasafiy Abu Bakr al-Keshiyning shogirdlaridan bo‘lgan.

 

 Sh. Umarov. O‘rta asrlarda yashagan keshlik allomalar. — Samarqand: „Imom Buxoriy xalqaro markazi“, 2014. 75; 
 O‘rta asr Sharq allomalari ensiklopediyasi. — Samarqand: „Imom Buxoriy xalqaro markazi“, 2016. 176.
Abu Bakr as-Surxakatiy

Abu Bakr as-Surxakatiy — Abu Bakr Muhammad ibn Abdulloh ibn Foil as-Surxakatiy) — hanafiy faqihi, hadisshunos.

Hanafiy mazhabi faqihi, hadisshunos olimlardan sanalgan Abu Bakr as-Surxakatiyning tavallud sanasi noma’lum bo‘lib, hijriy 518-yil zul-hijja oyi (milodiy 1125-yil yanvar oyi)da vafot etgan. Olimning janozasi hayit namozida o‘qilgan va Buxoroga olib kelinib, o‘sha yerga dafn qilingan.

Abu Bakr as-Surxakatiy avval Samar­qandda fiqhdan ta’lim oladi, so‘ng ilmini Buxoroda davom ettirib, o‘sha yerda yashab qoladi. da Abu Bakr as-Surxakatiyning ustozi sifatida Abu-l-Ma’oliy Muhammad ibn Zayd al-Husayniy nomi zikr qilingan. O‘z navbatida, faqihdan ko‘p jamoa olimlari hadis rivoyat qilganlar.

Abu Bakr as-Surxakatiy har bir savolga hujjat-dalil bilan javob beruvchi fozil yo‘lboshchi-imomlardan ham bo‘lgan. Olim Movarounnahrning o‘rta asrlar tarixida chuqur iz qoldirgan Oli Burhon yoxud Bani Moza oilasining asoschisi Burhonuddin Abdulaziz ibn Moza al-Marviy al-Buxoriyning raqiblaridan bo‘lib, u bilan Buxoroda munozaralar olib borgan.

 Asarlari 

 «Amālӣ as-Surxakӣ».

 Adabyotlar 

 Yoqut. Mu’jam. — Misr: „As-Saʼoda“, 1906. V, 66;
 As-Sam’oniy. Al-Ansāb. — Bayrut: „Dor al-jinon“, 1988. III, 245;
 Hoji Xalifa. Kashf az-zunӯn. — Misr: „Dor as-Saʼoda“, 1893-94. I, 148;
 A. Babadjanov. „Mu’jamu-l-buldon“dagi samarqandlik faqihlar // Imom al-Buxoriy saboqlari. — 2010. № 2. 106.
Abu Bakr ash-Shofeʼiy

Abu Bakr ash-Shofeʼiy ( — Abu Bakr Muhammad ibn Abdulloh ibn Ibrohim al-Bazzoz ash-Shofeʼiy al-Bag‘dodiy) — muhaddis va faqih.

 Hayoti va faolyati 
Dajla yaqinidagi Jabbul shaharchasida tug‘ilgan. „Al-Bazzoz“ laqabini kiyim tijorati bilan shug‘ullangani uchun olgan. Abu Bakr ash-Shofeʼiy hadis o‘rganishni o‘n olti yoshida boshlagan. Misr, Damashq, al-Jazira kabi ilm markazlariga safar qilib, Abu Qiloba ar-Raqoshiy, Muhammad ibn Maslama, Horis ibn Abu Usoma, Ibn Abu-d-Dunyo, Abu Muslim al-Kajjiy, Abdulloh ibn Ahmad ibn Hanbal va boshqa mashhur ustozlardan taʼlim olgan. Keyinchalik Bag‘dodda qolib hadis rivoya­ti bilan mashg‘ul bo‘lgan. Buvayhiylar bu yerda sahobalarning fazilati haqida so‘z yuritishni taʼqiqlab, masjid eshiklariga ular haqida haqoratomuz yozuvlarni ostirganida Abu Bakr ash-Shofeʼiy bu taʼqiqlovga eʼtibor bermay, shahar masjidida sahobalarning fazilatiga doir suhbatlar o‘tkazgan va hadislar yozdirgan. Bu suhbatlarni undan ad-Doraqutniy, Ibn Shohiyn, Abu Abdulloh ibn Manda, Ibn Shozon al-Bag‘dodiy va Abu Ishoq al-Isfaroyiniy kabi olimlar tinglaganlar. Abu Bakr ash-Shofeʼiy o‘tkazgan imlo majlislarida shogirdlariga hadis rivoyat qilgan. Ad-Doraqutniy davr muhaddislari orasida undan ko‘ra ishonchli kimsa bo‘lmaganini zikr qilgan. Shamsuddin az-Zahabiy esa, uning hadisda hujjat bo‘lganini maʼlum qilgan. Ilmiy faoliyat barobarida tijorat bilan ham shug‘ullangani uchun turli shaharlarga safar qilgan. Abu Bakr ash-Shofeʼiy Bag‘dodda vafot etgan va Ahmad ibn Hanbal qabri yoniga dafn qilingan.

 Asarlari 

 „Al-Favāid“. Ustozlaridan oliy isnod bilan rivoyat qilingan hadislarni o‘z ichiga olgan asar.

 „Musnad Mӯsā al-Kāzim bin Jaʼfar bin Muhammad“. Asarning qo‘lyozma nusxasi Suriyadagi „Dor al-kutub az-Zohiriyya“ kutubxonasida saqlanmoqda.

 

 Al-Xatib. Tarӣx Bag‘dād. — Qohira: 1349/ 1931. V, 456-458; 
 Az-Zahabiy. Siyar. — Bayrut: 1401-1405/1981-1985. XVI, 39-44; 
 Az-Zahabiy. Duval al-islām. — Bayrut: 1405/1985. 196-197; 
 As-Suyutiy. Tabaqāt al-huffāz. — Bayrut: 1403/1983. 361; 
 Kahhola. Mu’jam al-muallifӣn. X, 194; 
 Selman Başaran. „Ebû Bekir eş-Şâfiî“. TDV İA. — İstanbul: 1994. X, 112-113; 
 Brockelmann. GAL. Suppl., — Leiden: 1937-42. I, 274; 
 Sezgin. GAS. — Leiden: 1967-84. I, 191.
Sajjadrud qishloq okrugi

Sajjarud qishloq okrugi  — Eronning Mozandaron viloyati Babol okrugining Bandpey-ye Sharqi tumanidagi qishloq okrugi (dehiston). 2006-yil aholini roʻyxatga olish maʼlumotlariga koʻra, uning aholisi 26,809 nafar, 6,738 oiladan iborat. Qishloq okrugida 135 ta qishloq bor.

 

Turkum:Eron dehistonlari
Abu Bakr ash-Shoshiy

Abu Bakr ash-Shoshiy ( — Abu Bakr Umar ibn Abdurrahim ash-Shoshiy) — so‘fiy va muhaddis.

 Hayoti va faoliyati 
Shoshlik muhaddislar orasida ham, tasavvufda ham shuhrat qozonib, „shayx“, „solih so‘fiy“ kabi darajalarga erishgan Abu Bakr ash-Shoshiy Marvda Roziq daryosi bo‘­yida istiqomat qilgan. Abu Bakr ash-Shoshiy Imom Abu-l-Muzaffar as-Sam’oniy, Abu-l-Qosim Hibatulloh ibn Abdulvoris ash-Sheroziy al-Hofiz, Abu Saʼd Muhammad ibn al-Horisiy va b.oshqalardan hadis ilmini o‘rgangan. 

 Iqtibos 
Tarixchi as-Sam’oniy Abu Bakr ash-Shoshiydan Marvda hadislar yozib olgan. Uning xabar berishicha, 

 Vafoti 
Abu Bakr ash-Shoshiy Marvda vafot etgan va Roziq daryosi qirg‘og‘i bo‘yiga dafn qilingan.

 

 As-Sam’oniy. At-Tajbӣr fi-l-mu’jam al-kabӣr. I, 581;
 N. Muhamedov. Shosh vohasi olimlarining ilmiy-maʼnaviy merosi. — T.: Toshkent islom universiteti, 2007. 74;
 O‘rta asr Sharq allomalari ensiklopediyasi. — Samarqand: „Imom Buxoriy xalqaro markazi“, 2016. 479.
Feyziye qishloq okrugi

Feyziye qishloq okrugi  — Eronning Mozandaron viloyati Babol okrugiga qarashli qishloq okrugi (dehiston). 2006-yil aholini roʻyxatga olish maʼlumotlariga koʻra, uning aholisi 24,073 nafar, 6,210 oiladan iborat boʻlgan. Qishloq okrugida 33 ta qishloq bor.

 

Turkum:Eron dehistonlari
Esbu Kola qishloq okrugi

Esbu Kola qishloq okrugi  — Eronning Mozandaron viloyati Babol okrugiga qarashli qishloq okrugi (dehiston). 2006-yil aholini roʻyxatga olish maʼlumotlariga koʻra, uning aholisi 16,319 nafar, 4,197 oiladan iborat boʻlgan. Qishloq okrugida 22 ta qishloq bor.

 

Turkum:Eron dehistonlari
Amin al-Buxoriy

Ibrohim ibn Muhammad ibn Ahmad ibn Hishom al-Buxoriy (Abu Isʼhoq) - o‘z zamonasida “al-Amin” (Ishonchli) nomi bilan tanilgan faqih. U milodiy 957-yil (hijriy 346-yil)da vafot etgan.

 

Turkum:957-yilda vafot etganlar
Amin (Abu Isʼhoq)

Ibrohim ibn Muhammad ibn Hishom al-Buxoriy (Abu Isʼhoq) o‘z zamonasida “Amin” laqabi bilan mashhur bo‘lgan faqih. U milodiy 957-yil (hijriy 346-yil) vafot etgan.
Amr an-Nuqodiy

Amr ibn al-Husayn ibn al-Hasan an-Nuqodiy al-Farg‘oniy (Al-Imom) - Kesh shahrida yashagan. U ulamolardan, ulamolar ham undan hadis rivoyat qilganlar. Amr an-Nuqodiy hijriy 525-yil zulqaʼda oyining oxirgi payshanba kuni Keshda vafot etgan.
Boʻri ishorasi

Boʻri belgisi turk millatchisi va panturkistik qoʻl ramzidir. Siyosiy qarashlaridan qatʼi nazar, millatchilar va guruhlar tomonidan qoʻllanadi
link=https://en.wikipedia.org/wiki/File:Wolfsgru%C3%9F_Graue_Woelfe.jpg|right|thumb|Boʻri belgisi

 Tarix 
Boʻri belgisi islomgacha boʻlgan ildizlari bor va Turk mifologiyadagi kulrang boʻri hayvonining rolidan kelib chiqqan boʻlib, buddaviy va tengrilik madaniyatidan turkiy xalqlarga tegishli boʻlgan. Tarixiy tadqiqotlar shuni koʻrsatadiki, bu belgidan Gʻarbga koʻchib kelgan Hunlar, Qipchoqlar va Bijanaklar kabi turli turkiy xalqlar oʻz nasl-nasabini ifodalash uchun foydalanganlar. Bu belgi 10-asr Eron shoiri Firdavsiyning „Shohnoma“sida ham uchraydi, unda turk ayollarining kulrang boʻri belgisini yasagan miniatyuralari mavjud. Xitoyda VI asrda turkiy xonining kulrang boʻri belgisini yasagan haykali mavjud. U gʻordan topilgan va islomdan oldingi Gökturklar davriga oid. Bu islomga toʻgʻri kelmaydigan tarixga ega va koʻplab musulmonlar tomonidan kufr va butparastlik deb qaraladi.

 Foydalanish 
Koʻpincha MHP va Kulrang boʻrilar tomonidan qoʻllangani taxmin qilinsa-da, aslida turk millatchilari va barcha siyosiy qarashlardagi guruhlar tomonidan qoʻllanadi. CHP yetakchisi Kamol Kilichdaroʻgʻli 16 aprel kuni Kayseridagi mitingga ketayotganida tarafdorlarini kulrang boʻri belgisi bilan qarshi oldi. Rejep Tayyip Erdoʻgʻan bunga munosabat bildirdi: "CHP rahbari tomonidan qilingan kulrang boʻri belgisi xotiramdan oʻchirilmaydi. " va Kilichdarogʻlu „Biz ham millatchimiz, biz ham millatchimiz“ deb javob berdi.

Yaxshi partiya rahbari Meral Akshener ham tez-tez ramzni koʻp hollarda qiladi.

Rejep Tayyip Erdoʻgʻan Mersindagi mitingda bu ishorani tezda Rabia belgisi bilan oʻzgartirishdan oldin qildi.

Turkiyadagi arab muhojirlariga qarshi ishlaydigan neonatsistlar guruhi bo'lgan Ataman Birodarligi a'zolari natsistlar belgisi bilan birga kulrang bo'ri belgisini ham qo'yishadi.

 Tanqid 
U millatchilikni islomga zid deb hisoblaydigan islomchilar tomonidan tez-tez tanqid qilinadi. Shuningdek, AKP siyosatchisi Ibrohim Korkmaz tomonidan ham tanqid qilindi va u ramzning "Islom ruhiga zid", chunki "gagauz nasroniylari ham undan foydalanishadi" deb ta'kidladi.

Ko'pchilik buni fashistik ramz deb atashadi va uni natsistlarning salomiga solishtirishadi.

 Qonuniylik 
Avstriya va Fransiyada u taqiqlangan. Oʻng va chap qanotdan koʻplab nemis siyosatchilari boʻri ishorasini taqiqlashni taklif qilishdi.

 

Turkum:Qo‘l imo-ishoralari
Amr an-Notifiy

Umar ibn Muhammad ibn Abu Bakr an-Notifiy (Abu Hafs) – marvlik, mustaqim yo‘ldagi solih shayx bo‘lgan. Amr an-Notifiy taxminan hijriy 450-yilda tugʻilgan. U ulamolardan, ulamolar ham undan hadis rivoyat qilganlar. Abu Hafs hijriy 536-yil muharram oyida Marvda vafot etgan.
Amr al-Margʻbuniy

Amr ibn al-Mug‘iyra al-Marg‘buniy (Abu Hafs). U hijriy 273-yilda Bamjalasda hadis rivoyat qilgan. U ulamolardan, ulamolar ham undan hadis rivoyat qilganlar.
Abu-l-Barakot al-Anboriy

Abu-l-Barakot al-Anboriy  — ‎Kamoluddin Abu-l-Barakot Abdurrahmon ibn Muhammad ibn Ubaydulloh ibn Abu Saʼid al-Ansoriy al-Anboriy) —   tilshunos, nahv olimi.

 Hayoti 
Hijriy 513-yil rabi’us-soniy (milodiy 1119-yil iyul) oyi­da Bag‘dodda tug‘ilgan. Abu Mansur Mavhub al-Javoliqiy (1073-1144-yillar) va Ibn ash-­Shajariylardan taʼlim olgan. Uning eng qimmatli asari til tarixiga oid bo‘lib, uning vujudga kelishidan boshlab to muallifning o‘zigacha bo‘lgan davrni qamrab olgan bir qator maʼlumotlar o‘rin olgan. Ushbu kitob maʼlumotlarining qiymati bilan bir qatorda, o‘sha davrdagi arab mualliflari asarlaridagi o‘ziga xos xususiyatlari bilan ham ajralib turadi. Bundan tashqari, Abu-l-Barakot al-Anboriyning eʼtiborga molik asarlaridan yana biri Kufa va Basra nahv maktablari o‘rtasidagi farqlar haqidagi „Al-Insāf fӣ masāil al-xilāf bayna-n-nahviyyӣn al-basriy­yӣn va-l-kufiyyӣn“ asari hisoblanadi.

 Vafoti 
Abu-l-Barakot al-Anboriy umri davomida biror marotaba Bag‘dodni tark etmagan. Sha’bon oyi­ning to‘qqizinchi kunida (19-dekabr) Bag‘dodda vafot etgan.

 Asarlari 
Quyidagi asarlar ham Abu-l-Barakot al-Anboriyga nisbat berilgan:

 „Al-Ig‘rāb fӣ jadal al-aʼrāb“;
 „Nuzha al-­alibbā fӣ tabaqāt al-udabā“;
 „Al-Balāg‘a fi-l-farq bayna al-muzakkar va-l-muannas“;
 „Asrār al-’arabiyya“;
 „Al-­Bayān fӣ g‘arӣb i’rāb al-Qur’ān“;
 „Umda al-udabā fӣ maʼrifa mā yuktab fӣhi bi-l-alif va-l-yā“.

 

 V. A. Zveginsev. Istoriya arabskogo yaziko­znaniya. Kratkiy ocherk. — Moskva: „KomKniga“, 2007. 63-64.
Amr al-Laysiy

Umar ibn Ali ibn Ahmad ibn al-Lays al-Hofiz al-Laysiy (Abu Muslim) – buxorolik, hadis hofizlaridan bo‘lgan. Hadis izlab, turli o‘lkalarga borgan. Hadislarni jamlash va taxrij yo‘lida ko‘p zahmat chekkan. Xuroson, Iroq va o‘z mintaqasida hadis eshitgan. Isfahonda bir muddat yashagan. U ulamolardan, ulamolar ham undan hadis rivoyat qilganlar. 

Amr al-Laysiy hijriy 466-yilda vafot etgan.
Amr al-Fargʻoniy

Umar ibn Ahmad ibn Abul Hasan al-G‘andobiy al-Marg‘inoniy (Abu Muhammad) – “al-Farg‘oniy” nomi bilan tanilgan. Amr al-Farg‘oniy milodiy 1092-yil (hijriy 485-yil) tug‘ilgan. U Samarqandda fatvo beruvchi huquqiga ega juda zukko faqih bo‘lgan. U ulamolardan, ulamolar ham undan hadis rivoyat qilganlar.
Amr as-Sakaniy

Amr ibn Isʼhoq ibn Ibrohim ibn Ahmad ibn as-Sakan al-Asadiy as-Sakaniy (Abul Hasan) – o‘z asrining muhaddisi bo‘lgan. O‘z shahrida arab shayxi hisoblangan. Buxoro, Marv, Bag‘dod va Kufada hadis tinglagan. U ulamolardan, undan esa boshqalar rivoyat qilganlar. Amr as-Sakaniy hijriy 344-yilda vafot etgan.
Al-Muazzin al-Xorazmiy

Ibrohim ibn Muhammad ibn Sadr ibn Ali al-Muazzin al-Xorazmiy — faqih, mufassir, tilshunos va muhaddis. U ulamolardan, ulamolar ham undan hadis rivoyat qilgan. Milodiy 1160-yilda (hijriy 554-yil, zulhijja oyi) vafot etgan.
Ardasher as-Soyigʻ

Ardasher ibn Muhammad ibn Ahmad al-Husomiy al-Marvaziy as-Soyigʻ — Marv ahlidan bo‘lgan shayxlardan. U ulamolardan, ulamolar ham undan hadis rivoyat qilgan. Milodiy 850-yilda (hijriy 236-yil) vafot etgan.
Ardasher al-Abbodiy

Ardasher ibn Abu Mansur al-Abbodiy — „amir“ laqabi bilan tanilgan voiz, Bag‘dod ahli o‘rtasida katta izzat-hurmatga sazovor inson bo‘lgan. U ulamolardan, ulamolar ham undan hadis rivoyat qilgan. Milodiy 1096-yil (hijriy 490-yil) vafot etgan.
Asad al-Varsiniy

Asad ibn Hamuvayh ibn Maʼbad al-Varsiniy — olim va solnomachi bo‘lgan. Milodiy 927-yilda (hijriy 315-yil) vafot etgan.

 Asarlari 
 „Kitobu-n-nassob“ („Nasl-nasabga oid kitob“)
 „Kitobu-l-ajoyib“ („Ajoyibotlar kitobi“)
 „Axboru-l-Hasan va-l-Husayn“ („Hasan va Husayn haqidagi rivoyatlar“)
 „al-Buston fi manoqibi Nasaf“ („Nasaf madhidagi bo‘ston“).
Asadulloh az-Zanjoniy

Asadulloh ibn Ali Akbar ibn Rustam az-Zanjoniy — faqih va usulchi bo‘lgan. Milodiy 1866-yil (hijriy 1282-yil, 19-ramazon) Zanjonga yaqiidagi Dizaj qishlogʻida tugʻilgan, milodiy 1935-yil (hijriy 1345-yil) Najafda vafot etgan.
 Asarlari 
 „Hoshiya ar-rasoʻil“ („Risolalarga hoshiya-izoh“, 3 jildli),
 „Kitobu-l-bayʼ“ („Savdo-sotiq kitobi“),
 „Kitobu-l-xiyorot“ („Tanlov kitobi“),
 „Risola fi qoida lo zarar“ („Zararsiz qoidalar kitobi“),
 „Risola fi qoidati ufu bi-l-uqud“ („Aqddagi afv etish qoidasi kitobi“).
Asiriddin Axsikatiy

Asiriddin Abul Fazl Muhammad ibn Tohir (tahallusi: Axsikatiy) — Forsiynavis shoir. O‘n ikki ming baytdan ortiq qasida, g‘azal, qitʼa, tarjiot va ruboiydan iborat devon tuzgan yozuvchi. Iroq va Ozarbayjon shaharlarida bo‘lgan. Qasidanavislikda shuhrat qozongan. Aksar qasidalari hukmdorlar va taniqli shaxslarga bag‘ishlangan. Uning yuksak sanʼat namunasi bo‘lgan 560 ta ruboiyi ham maʼlum.

 Biografiyasi 
Asiriddin Axsikatiy 1108—1110-yillar oraligʻida oʻsha davrda Fargʻona viloyatining poytaxti boʻlgan Axsikent shahrida (Hoirga Namangan viloyati Toʻraqoʻrgʻon tumanidagi Shahand qishlogʻi) tavallud topgan. Shu yerda boshlangʻich taʼlim olib, keyin Balx, Hirot va Marv shaharlarida ilmini yaxshilagan. Asiriddin Axsikatiy riyoziyot, tibbiyot, kimyo, munajjimlik, astronomiya, falsafa, grammatika kabi amaliy ilmlarni oʻrgangan. Saljuqiy hukmdori Sulton Sanjar (1118—1157) hukmronligi tugatilgandan soʻng, Asiriddin Iroqi Ajam hukmdori Arslon ibn Toʻgʻrul va Qizil Arslonlar saroyida xizmat qilgan. Saroyda hukmdorlarga atab qasida va madhiyalar yaratgan. Tez orada shoir malikushshuorlik darajasiga koʻtariladi ammo unga qarshi fitna-fasodlar uyushtirilib, uni kofirlikda ayblashadi va natijada Qizil Arslon Asiriddinni saroydan quvib yuboradi. Keyinchalik moddiy-qiyin ahvolda hayot kechirgan Asiriddin Axsikatiy 1196—1198-yillar orasida Ozarbayjonning Xalxol nomli shahrida vafot etadi.

Asiriddin Axsikatiy arab va fors tillarini va shu xalqlarning adabiyotini, Islom dini va tarixini yaxshi bilgan. Uning 1343-yili xattot Abdulmoʻmin Ulviy tomonidan nusxalangan qadimiy devoni hozirgi kungacha saqlanib qolgan va Londonda „India Office“ kutubxonasida saqlanadi. Devonda shoirning sakkiz mingga yaqin sheʼrlari jamlangan. Ular ikki yuz yigirma gʻazal, bir yuz yigirma qasida, sakson ruboiy va qitʼa, toʻrtta tarkibband-tarji’band va yigirma toʻrtta farddan tashkil topgan. Shoirning qasidalari ayollarni vasf etish, ishqni kuylash, yil fasllari tavsifi, oʻzining holatini bayon qilish, pandu nasihat va hikmatlardan tarkib topgan.

Asiriddin Axsikatiy ijodi Eronda oʻrganilgan, Londonda saqlanayotgan qoʻlyozma devoni 1958-yili Tehronda chop etilgan. U haqida I.Hidoyatovning „Tojik-sovet ensiklopediya“sida (758-bet) maxsus maqola yozilgan.

 

Turkum:Alifbo boʻyicha shoirlar
Turkum:Fargʻonada tugʻilganlar
Aslam al-Butaqiy

Aslam ibn Ahmad ibn Muhammad ibn Farosha al-Butaqiy — Marv ahlidan bo‘lgan. U ulamolardan, undan esa boshqalar hadis rivoyat qilgan. Taxminan milodiy 961-yil (hijriy 350-yil) vafot etgan.
Vosit Vohidov koʻchasi (Toshkent)

Vosit Vohidov koʻchasi – Yakkasaroy tumani hududida. Shota Rustaveli va Rakatboshi koʻchalari oraligʻida. 1925-yil tashkil topgan. Uzunligi 2 km atrofida.

Akademik Vosit Vohidov nomi bilan ataladi. 1995-yil 24-iyulda Karl Libknext koʻchasi oʻrniga qoʻyilgan.

Koʻcha yoʻnalishida, asosan, shaxsiy turar joy binolari mavjud. Koʻcha yaqinida Oʻzbekiston Respublikasi Amaliy sanʼat muzeyi, Ruminiya, Italiya va Bolgariya davlatlarining Oʻzbekiston Respublikasidagi elchixonalari, „Grand Mir“ (sobiq „Rossiya“) mehmonxonasi, yahudiylar sinagogasi, Milliy raqs va xoreografiya oliy maktabi bor.

 Galereya 
 Vosit Vohidov koʻchalari 

 Yana qarang 
 Toshkent koʻchalari roʻyxati

 

Turkum:Toshkent koʻchalari
Gavhar koʻchasi (Toshkent)

Gavhar koʻchasi — Chilonzor tumani hududida. Shota Rustaveli koʻchasi va Bunyodkor shohkoʻchasi oraligʻida. Uzunligi 3 km.

1960-yil tashkil etilgan va shu nom berilgan. Poytaxtning asosiy magistral koʻchalaridan biri. Oʻzbekiston mustaqilligi davrida Gavhar koʻchasi va Bunyodkor shohkoʻchasi tutashgan chorrahada zamonaviy estakada bunyod etilib, keng qamrovli rekonstruksiya ishlari olib borildi.

Koʻcha yoʻnalishida „Sobir Rahimov“ metro bekati (hozirgi Olmazor), Doʻmbirobod mahallasi, stadion, poyabzal fabrikasi, „Metroqurilish“ tashkiloti, bazalar, avtomobillarga texnika xizmati koʻrsatish, avtomobillarga yonilgʻi quyish, savdo va umumiy ovqatlanish shoxobchalari, shaxsiy turar joy binolari mavjud.

 Yana qarang 
 Toshkent koʻchalari roʻyxati

 

Turkum:Toshkent koʻchalari
Tata Steel Chess turniri 2023

Tata Steel Chess turnir-2023 yil - Veyk-an-Zee shahrida oʻtkaziladigan yillik shaxmat turnirining 85-mavsumi. Turnir 2023-yilning 13-yanvaridan 29-yanvariga qadar oʻtkazildi 

 Turnir reglamenti 
14 nafar shaxmatchi bir-biriga qarshi 13 tur davomida bacs olib borishadi. turnirnin birinchi turi 14-yanvar kuni boshlanib ohirgi tur 29-yanvar sanasiga belgilangan. 12 ta tur oʻyinlari toshkent vaqti bilan soat 18:00 da boshlanadi faqat 29-yanvar kungi 13-tur oʻyinlari 16:00 da boʻlib oʻtadi.

Vaqt nazorati: 40 ta yurish uchun 100 daqiqa, keyin 20 ta yurish uchun 50 daqiqa beriladi. Qolgan yurishlar uchun 15 daqiqa ajratiladi. oʻyin boshlanganidan keyingi har bir yurish uchun 30 soniya qoʻshib beriladi.

 Turnir ishtirokchilari 

+2023-yilning 13-29 — yanvar kunlari tashkil etilgan Tata steel turnirining masters yoʻnalishi turnir jadvaliPlayerRating1234567891011121314TotalTBSBTPR12764½1½½½½1½½11½½8½22713½1½½1½1½1½½½0851.253285900½11½1½½½½11848.0042760½½½½½½½½½½11½7½52766½½0½½½½½1½1½½743.7562719½00½½1½11½0½1742.5072735½½½½½0½½½½½1½6½41.2582740000½½½½1½1½½16½37.7592684½½½½½0½0110½½638.75102681½1½½00½½0½½½1638.501128110½½½½½½00½1½½5½135.001227250½½001½½1½0½½5½035.00132696½½00½½0½½½½½½5142722½00½½0½0½0½½½4
Aqjaziq

Aqjaziq  — Qozogʻiston Respublikasining Almati viloyati, Panfilov tumanidagi qishloq. Koʻktal qishloq okrugi tarkibiga kiradi. KATO kodi — 195639200.
 Aholisi 
1999-yilda qishloq aholisi 1658 kishini (824 erkak va 834 ayol) tashkil qilgan. 2009-yilgi aholini roʻyxatga olish maʼlumotlariga koʻra qishloqda 1624 kishi (794 erkak va 830 ayol) yashagan.
 

Turkum:Alifbo boʻyicha aholi punktlari Turkum:Qozogʻiston aholi punktlari
Turkum:Qozogʻiston qishloqlari
Turkum:Panfilov tumani aholi punktlari (Qozogʻiston)
Gagarin koʻchasi (Toshkent)

Gagarin koʻchasi — Chilonzor tumani hududida. Chilonzor va Arnasoy koʻchalari oraligʻida. Uzunligi 0,5 km. 

Shaharning janubiy-gʻarbiy hududi kengayishi munosabati bilan 1959-yil tashkil etilgan. 1961-yil 15-aprelda birinchi kosmonavt-uchuvchi Yuriy Gagarin (1934-68) xotirasini abadiylashtirish maqsadida Bulvar koʻchasi oʻrniga qoʻyilgan.

Koʻcha yoʻnalishida bekat, poliklinika, aloqa boʻlimi, jamgʻarma kassasi, goʻzallik saloni, koʻp qavatli turar joy binolari joylashgan. Koʻcha yaqinida „Chilonzor“ savdo markazi, Yuriy Gagarin haykali, Gagarin nomidagi kinoteatr mavjud.

 Yana qarang 
 Toshkent koʻchalari roʻyxati

 

Turkum:Toshkent koʻchalari